Han ble ført til Lefortovo fengsel, der han etter hvert fikk kontakt med Norges ambassade i Moskva. Familien til Berg fikk ansatt en russisk forsvarer, Ilja Novikov, og det ble også oppnevnt en norsk forsvarer, advokat Brynjulf Risnes. Som tolk ble det først oppnevnt en tidligere bekjent av Berg, Anatolij Voznjuk, men han var ansatt i FSB, og Berg ville ikke fullt ut samarbeide i etterforskingen før Voznjuk ble skiftet ut.